Diari Oficial de la Generalitat Valenciana


Sumari del DOGV 7247, del 03-04-2014 (2014/2683)

Notificació de la sentència i de la interlocutòria d'aclariment dictades en el procediment ordinari número 920/2012.
--------------------------------------------------------------------------------------------------------------------

### Dades del document

Número de DOGV
:   7247

Data del DOGV
:   03-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/2683


Organisme emissor
:   Jutjat Mixt Número 2 d'Alzira

Tipus de document
:   Edicte

Notificació de la sentència i de la interlocutòria d'aclariment dictades en el procediment ordinari número 920/2012. [2014/2683]  
Procediment ordinari 000920/2012  
  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 000012/2014  
Jutgessa que la dicta: M.ª Teresa Orquín Segura.  
Lloc: Alzira.  
Data: 20 de febrer de 2014.  
Part demandant: Transolver Finance EFC, SA.  
Advocat: Federico Almonacid Ros.  
Procuradora: Nuria Ferragud Chambó.  
Parts demandades: Vicente Ahullana Bofi, María Elvira Gadea Vidal, Amadeo León Guerrero, María Pilar Ibáñez Navarro i Agència de Transports Gadea i Ibáñez, SL.  
  
Dispositiva  
Estime la demanda formulada per la procuradora dels tribunals Ferragud Chambó, en representació de Transolver Finance EFC, SA, contra Vicente Ahullana Bofi, María Elvira Gadea Vidal, Amadeo León Guerrero, María Pilar Ibáñez Navarro i Agència de Transports Gadea i Ibáñez, SL, i declare que es declara resolt el contracte d'arrendament financer de data 7 de novembre de 2006 i, en conseqüència, es declara extingit el contracte, condemne els demandats a la immediata entrega possessòria del vehicle objecte del contracte; i condemne els demandats que, de forma solidària, abonen a la mercantil actora Transolver Finance EFC, SA, la suma de huit mil tres-cents noranta-un euros amb trenta-un cèntims (9.391,31 €), més els interessos moratoris de la quantitat de principal, calculats des de la data de la certificació del deute fins al pagament efectiu al tipus per mora pactat en el contracte, 24 per cent anual, més una quantitat igual a l'import de cada renda per cada mes o fracció de demora en la devolució del vehicle arrendat.  
  
Les costes processals produïdes s'imposen als demandats.  
Notifiqueu esta resolució a les parts i feu-los saber que en contra pot interposar-se un recurs d'apel·lació, d'acord amb el que disposa la nova redacció de l'article 455 en relació amb l'article 458 de la Llei d'Enjudiciament Civil.  
Esta és la meua sentència, que pronuncie, mane i firme.  
Publicació. Llegida i publicada va ser la sentència pel jutge que la subscriu, mentres celebrava audiència pública en el dia de la seua data. En done fe.»  
«Interlocutòria  
Magistrada jutgessa que la dicta: M.ª Teresa Orquín Segura.  
Lloc: Alzira.  
Data: 27 de març de 2014.  
Part dispositiva  
Es rectifica la sentència de data 20 de febrer de 2014, en el sentit que on es diu: ?es condemna els demandats que, de forma solidària, abonen a la mercantil actora Transolver Finance EFC, SA, la suma de huit mil tres-cents noranta-un euros amb trenta-un cèntims (9.391,31 €)?, ha de dir: ?es condemna els demandats que, de forma solidària, abonen a la mercantil actora Transolver Finance EFC, SA, la suma de huit mil tres-cents noranta-un euros amb trenta-un cèntims (8.391,31 €)?».  
  
Atés que es desconeix el domicili o residència actuals de la part demandada, per una diligència d'ordenació de 26 de març de 2014, el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana, per a dur a efecte la diligència de notificació de la sentència i de la interlocutòria de data 27 de març de 2014, als demandats, Vicente Ahullana Bofi, María Elvira Gadea Vidal i Agència de Transport Gadea i Ibáñez, SL.  
  
Alzira, 26 de març de 2014.- El secretari judicial: Ferran Puchades Vila.